খুলনা, ১১ জুলাই (শীর্ষ নিউজ ডটকম): খুলনার একটি আদালত ধর্ষণ মামলায় এক আসামিকে যাবজ্জীবন কারাদণ্ড, ৫০ হাজার টাকা জরিমানা অনাদায়ে আরো ২ বছরের সশ্রম কারাদণ্ড প্রদান করেছে। একটি ধর্ষণ মামলার রায়ে খুলনা দ্রুত বিচার ট্রাইব্যুনালের বিচারক মো. সেকেন্দার আলী আসামি শিশির ঘোষের বিরুদ্ধে আজ সোমবার এ রায় প্রদান করেন।  আদালত সূত্রে জানা গেছে, ২০০৯ সালের ২৪ নভেম্বর যশোর সদরের ইসহাক আলী সড়কের আসলাম সরদারের স্কুল পড়ুয়া কন্যাকে শিশির ঘোষ অপহরণ করে। ঘটনার পরদিন আসলাম সরদার বাদী হয়ে যশোর সদর থানায় একটি মামলা দায়ের  করেন। ২৭ নভেম্বর ঝিনাইদহের কালিগঞ্জ থেকে অপহৃতাকে পুলিশ উদ্ধার করে। ২০১০ সালের ২৭ ডিসেম্বর মামলাটি বিচারের জন্য খুলনা দ্রুত বিচার ট্রাইব্যুনালে আসে। সাক্ষ্য প্রমাণের ভিত্তিতে বিচারক দুটি রায়ে আসামিকে এই সাজা প্রদান করেন।  (শীর্ষ নিউজ ডটকম/এমএস/সস/১৬.৫৮ঘ.)